ยูเนสโกประกาศให้ "แก่งกระจาน ขึ้นทะเบียนเป็นมรดกโลก"
พลเอก ประวิตร วงษ์สุวรรณ รองนายกรัฐมนตรี ในฐานะกำกับดูแลและเป็นประธานคณะกรรมการแห่งชาติ ว่าด้วยอนุสัญญาคุ้มครองมรดกโลก แสดงความยินดีและชื่นชม ความสำเร็จของประเทศไทย ในโอกาสที่คณะกรรมการมรดกโลกได้จัดการประชุมสมัยสามัญ ครั้งที่ 44 ประจำปี 2564 ซึ่งจีนเป็นเจ้าภาพจัดการประชุม ผ่านระบบทางไกล ระหว่าง 16-31 กรกฎาคม 2564 โดยคณะกรรมการฯ ได้มีการพิจารณาและมีมติให้กลุ่มป่าแก่งกระจานของไทย ได้รับการบรรจุเข้าเป็นมรดกโลกทางธรรมชาติ ประเทศไทย  มีการนำเสนอมาแล้ว ถึง 3 ครั้ง (ปี2558 ,2559 และ 2562) นับเป็นความพยายามของรัฐบาลและเป็นความสำเร็จในการดำเนินการอนุรักษ์ พื้นที่ป่าและความหลากหลายทางชีวภาพ ในถิ่นกำเนิด รวมทั้งเป็นถิ่นที่อยู่อาศัยของชนิดพันธุ์พืชและพันธุ์สัตว์ ที่มีคุณค่าโดดเด่น เชิงวิทยาศาสตร์หรือเชิงอนุรักษ์ระดับโลก และถือเป็นแหล่งมรดกโลก แห่งที่ 6 และเป็นแหล่งมรดกโลกทางธรรมชาติ แห่งที่ 3 ของไทย ด้วย นับเป็นการส่งเสริมภาพลักษณ์ที่ดี ต่อประเทศไทย นำมาซึ่งความภาคภูมิใจ ของคนไทย รวมถึงเป็นการยกระดับการบริหารจัดการพื้นที่ป่าให้เป็นมาตรฐานสากล อีกด้วยพลเอก ประวิตร กล่าวเพิ่มเติมว่า ความสำเร็จในครั้งนี้ เกิดจากการมีส่วนร่วมของทุกภาคส่วน อย่างแท้จริง ประกอบกับความมุ่งมั่นของ กรมอุทยานแห่งชาติ สัตว์ป่า และพันธุ์พืช ตลอดจนคณะทำงานทุกคน ที่ได้ทุ่มเท เสียสละ การทำงาน อย่างต่อเนื่องโดยเฉพาะอย่างยิ่ง ต้องขอขอบคุณประชาชนคนไทยทั้งประเทศ ที่ได้ให้การสนับสนุนและให้ความร่วมมือกับภาครัฐ เป็นอย่างดี ในการณรงค์ช่วยกันอนุรักษ์ธรรมชาติผืนป่า เพื่อให้เป็นสมบัติของชาติและเก็บรักษาไว้ให้ลูกหลานคนไทยสืบต่อไป